Foto: Reuters Isroil qurilish ishlari vaziri Yoav Galant Suriya prezidenti Bashar Asadning ishini hal qilish vaqti kelgani haqida ma’lum qildi. Times Of Israel nashrida yozilishicha, u mahbuslarni ommaviy ravishda krematsiya (pechda kuydirish) qilayotgan hamda tinch aholiga kimyoviy hujum uyushtirayotgan davlat rahbarini javobgarlikka tortish lozimligini aytgan. «Menimcha qizil chiziqni bosib o‘tish vaqti keldi. Mening fikrim: Asadni o‘ldirish fursati yetdi», degan vazir. Bundan oldinroq Davlat departamenti Suriyada Damashq rasmiylari tomonidan noqonuniy ravishda o‘ldirilgan mahbuslarning jasadlari kuydiriladigan maxfiy krematoriyalar mavjudligini aniqlagani haqida xabarlar berilgandi.